Clanwilliam se veldblomskou in "Harmonie" skop af – dié courant
Met die Blommeskouspel in volle swang, skop Clanwilliam die blommestreek se veldblomskoue dié naweek af met die jaarlikse Veldblomskou wat van 23 Augustus tot 1 September plaasvind.
Dié skou, een van die gewildstes, vind jaarliks in die "Blommekerk" op die dorp plaas en vanjaar se tema is "Harmonie".
Die uitstalling is daagliks oop van 8:30 tot 18:00 en toegang beloop R50 vir volwassenes en R10 vir kinders.
Kry meer inligting by http://clanwilliamwildflowershow.co.za of skakel 027 482 2024.
* Onthou die Ramskop Natuurtuin op die dorp is ook jaarliks 'n skouspel en 'n besoek werd. Die tuin bied 'n paar staproetes, waarvan een na die Clanwilliam-damwal lei. Daar is verskeie plekkies met 'n paar wonderlike uitsigte op die berge, die dorp self en natuurlik die Clanwilliamdam.